316 1775. 



putorii, nigra, lineis tribus dorsalibus albis: a Pennantio Sjn. 

 quad. p. 234 descripta, nomiue Fizzler i. e. Paedens. 



Sciurum palmarum hic quoque vldi; griseo - rufum , 

 dorso striis duabus flavicantibus, cauda albo nigroque va- 

 ria. Viverra tetradactyla hic communis est, etsi comes 

 Buffonius eam ex Surinamo velit allatam, ubi nunquam fuit 

 indigena. Animalculum vivum ipse domum affero. Hjstrix 

 cristata communis et Cavia capensis. Camelopardalis ca- 

 put vidi, cuius cornua fuere 6 circiter unciarum, pilis te- 

 cta, conico-cylindrica et apice obtusa, pilis ultra apicem in 

 acumen exeuntibus. Cornua intus sunt solida, quod ipse 

 examinavi, et capiti per apophysin annexa fuisse videbantur: 

 antice 17 pedes longum fuisse comperi ex iis qui unum hu- 

 ius generis animal necaverant in interioribus Africae. Prae- 

 ter Bovem Taurum, alium bovem, ferum imprimis validissi- 

 mumque et homines animaliaque appetentem, in Africa esse 

 comperi, verum quantum ex descriptione et cornubus in bi- 

 bliotheca servatis colligere potui, simile admodum est ani- 

 mal Bovi Bubalidi. Equus Zebra habet varietatem hic, quam 

 Asinum appellant ferum, colore spadiceo et pauculis zonis 

 obliteratis albidis notatam: vidi unum mansuetum, currui 

 iunctum cum equis, et huic similem picturam e vivo animali 

 factam a pictore germano, et a filio transcriptam, mecum ha- 

 beo. Bhinocerotes et Hippopotami iam sunt admodum rari, 

 ideo iussum ne in posterum necarentur intra certos limites. 

 Suis Aethiopici exuvias mecum affero. Delphinos Phocae- 

 nas in ipso portu vidi. De avibus paucula et vix notatu 

 digna rescii, totus enim in mammalibus paene occupatus fui, 

 ut quam plurimum colligerem. 



